Նիկոլայ Ռեպին

**Նիկոլայ Նիկիտովիչ Ռեպին** (, ), խորհրդային գեղանկարիչ, Ռուսաստանի Դաշնության ժողովրդական նկարիչ, Սանկտ Պետերբուրգի նկարիչների միության (մինչև 1992 թվականը՝ ՌՍՖՍՀ նկարիչների միության Լենինգրադի կազմակերպություն) անդամ։

## Կենսագրություն
Նիկոլայ Ռեպինը ծնվել է 1932 թվականի հոկտեմբերի 25-ին Կուրսկի մարզի Բանիշչի գյուղում։ 1952 թվականին միջնակարգ դպրոցն ավարտելուց հետո տեղափոխվել է Լենինգրադ և ընդունվել Լենինգրադի նկարչական-մանկավարժական ուսումնարան։ Սովորել է Լև Օրեխովի մոտ։ 1958 թվականին ընդունվել է Ի. Ռեպինի անվան գեղանկարչության, քանդակագործության և ճարտարապետության ինստիտուտի գեղանկարչության ֆակուլտետի առաջին կուրս, սովորել Անդրեյ Միլնիկովի, Միխայիլ Կոպեյկինի, Վիտալի Վալցևի մոտ։ 1964 թվականին ավարտել է ինստիտուտը Անդրեյ Միլնիկովի արվեստանոցում՝ ստանալով գեղանկարչի և մանկավարժի որակավորում։ Դիպլոմային աշխատանքը եղել է «Հյուսիսային ֆակտորիա» () ժանրային նկարը։ Նույն թվականին դարձել է Լենինգրադի նկարիչների միության անդամ։

Ինստիտուտն ավարտելուց հետո Նիկոլայ Ռեպինը 1964-1967 թվականին շարունակել է պարապմունքները Գեղարվեստի ակադեմիայի ստեղծագործական արվեստանոցում՝ Անդրեյ Միլնիկովի մոտ։ Ցուցահանդեսների մասնակցել է 1964 թվականից՝ ներկայացնելով իր աշխատանքները Լենինգրադի գեղանկարչական արվեստի առաջատար ներկայացուցիչների ստեղծագործությունների հետ միասին։ 1971 թվականին դարձել է Լենինգրադի նկարիչների միության անդամ, ինչպես նաև ստացել է Ի. Ե. Ռեպինի անվան գեղանկարչության, քանդակագործության և ճարտարապետության ինստիտուտի պրոֆեսորի կոչում։ 2003 թվականին արժանացել է Ռուսաստանի Դաշնության ժողովրդական նկարչի պատվավոր կոչման։ Պետրովյան գիտությունների ու արվեստի ակադեմիայի լիիրավ անդամ է։ Նիկոլայ Ռեպինի անհատական ցուցահանդեսներն անցկացվել են Լենինգրադում (1984, 1989) և Սանկտ Պետերբուրգում (1994)։

Նիկոլայ Ռեպինի նկարներից են՝ «Բասկետբոլիստուհիներ» (, 1975), «Նկարիչ Ն. Անդրեցովի դիմանկարը» (, 1981), «Լուղարկորդները» (, 1983), «Շրջափակում» (), «Խաղաղ առավոտ» (, երկուսն էլ՝ 1985), «Երեկոն Ակադեմիչկայում» (, 1987), «Ազատագրում» (, 1991), «Հին Լադոգա» (, 1994), «Փետրվար» (, 1995), «С Победой!» (1995), «Պուշկինը Միխայլովսկոեում» , 1998), «Հին Լադոգայի բերջը» (, 2000) և այլն։

Նիկոլայ Ռեպինի աշխատանքները պահվում են Ռուսական պետական թանգարանում, Ռուսաստանի, Գերմանիայի, Ճապոնիայի, Ֆրանսիայի, Իսպանիայի, Իտալիայի, Չինաստանի, ԱՄՆ և այլ երկրների թանգարաններում ու մասնավոր հավաքածուներում։

### Ընտանիք
* Կինը՝ Վալենտինա Իվանովնա Կիսլյակովա (1932-2000),
* Դուստրը՝ Նատալյա Նիկոլաևնա Ռեպինա (ծնվ.՝ 1967), գեղանկարիչ, ավարտել է Ի. Ռեպինի անվան գեղանկարչության, քանդակագործության և ճարտարապետության ինստիտուտ (Բ. Ուգարովի արվեստանոց), Լենինգրադի նկարիչների միության անդամ,
* Թոռը՝ Նիկոլա (ծնվ.՝ 2003), բնակվում է Իտալիայում։

## Ծանոթագրություններ

## Գրականություն
* *Наш современник. Зональная выставка произведений ленинградских художников 1975 года. Каталог*. — Л: Художник РСФСР, 1980. — с.23.
* *Справочник членов Союза художников СССР. Том 2.* — М: Советский художник, 1979. — с.18.
* *Справочник членов Ленинградской организации Союза художников РСФСР.* — Л: Художник РСФСР, 1987. — с.110.
* *Связь времён. 1932—1997. Художники — члены Санкт — Петербургского Союза художников России. Каталог выставки*. — Санкт — Петербург: ЦВЗ «Манеж», 1997. — с.296.
* *Художники — городу. Выставка к 70-летию Санкт-Петербургского Союза художников. Каталог*. — Санкт-Петербург: Петрополь, 2003. — с.67.
* *Иванов С. В. Неизвестный соцреализм. Ленинградская школа.* — Санкт-Петербург: НП-Принт, 2007. — с.398. ISBN 5-901724-21-6, ISBN 978-5-901724-21-7.
* *Юбилейный Справочник выпускников Санкт-Петербургского академического института живописи, скульптуры и архитектуры имени И. Е. Репина Российской Академии художеств. 1915—2005.* — Санкт Петербург: «Первоцвет», 2007. — с.93.
* *Художники Петровской Академии наук и искусств.* — Санкт-Петербург: ИПП «Ладога», 2008. — с.150-151.
* *Академическая дача. Каталог выставки*. — Санкт-Петербург: Санкт-Петербургский Союз художников, 2009. — с.4, 30.
* *Островская Г. А. Пейзаж в творчестве Н. Н. Репина.//Петербургские искусствоведческие тетради. Вып. 22.* СПб, 2011. С. 15—19.

Կատեգորիա:Սանկտ Պետերբուրգի նկարիչների միության անդամներ
Կատեգորիա:Խորհրդային նկարիչներ
Կատեգորիա:Ռուս նկարիչներ
Կատեգորիա:Ռեպինի անվան ինստիտուտի շրջանավարտներ
Կատեգորիա:ԽՍՀՄ նկարիչների միության անդամներ
Կատեգորիա:Երկարակյացներ